## **Образец № 1**

**Съгласно чл. 71, ал. 1 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ гр. ПЛОВДИВ

## **РЕШЕНИЕ**

**№ 09-ДО-1071-00 от 28.04.2014 г.**

На основание чл. 71, ал. 1 във връзка с чл. 35, ал. 1, т. 1 от Закона за управление на отпадъците (ЗУО) и във връзка със заявление № УО-437 от 07.03.2014 г.

**РАЗРЕШАВАМ**

на

**„ФИТНЕСБУЛ” ООД**

**І. Да извършва дейности по третиране на отпадъци на следната площадка:**

1. **Площадка № 1:**
   1. С местонахождение: гр. гр. Пловдив, област Пловдив, община Пловдив, булевард ''6-ти септември'' № 223, с площ от 42 кв.м. в източната част на Сграда с идентификатор 56784.525.55.71, разположена в поземлен имот с идентификатор 56784.525.55, целия с площ 724 кв.м.
   2. Видът (кодът и наименованието), количеството, произходът на отпадъците и дейностите по третиране са посочени в следната таблица:

|  |  |  |  |  |  |
| --- | --- | --- | --- | --- | --- |
| **№** | **Вид на отпадъка** | | **Дейности,**  **кодове** | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
|  | 16 02 14 | Излязло от употреба оборудване, различно от упоменатото в кодове  16 02 09 до 16 02 13 | **R13**  Съхраняване на отпадъци до извършването на някоя от дейностите с кодове R1 –R12, с изключе-ние на временно-то съхраняване на отпадъците на площадката на образуване до събирането им | 2 | От физически и юридически лица |
|  | 16 08 01 | Отработени катали-затори, съдържащи злато, сребро, рений, родий, паладий, иридий и платина  (с изключение на  16 08 07) | **R13**  Съхраняване на отпадъци до извършването на някоя от дейностите с кодове R1 –R12, с изключе-ние на временно-то съхраняване на отпадъците на площадката на образуване до събирането им | 2 | От физически и юридически лица |
|  | 20 01 36 | Излязло от употреба електрическо и електронно оборудване, различно от упоменатото в 20 01 21 и 20 01 23 и  20 01 35 | **R13**  Съхраняване на отпадъци до извършването на някоя от дейностите с кодове R1 –R12, с изключе-ние на временното съхраняване на отпадъците на площадката на образуване до събирането им | 2 | От физически и юридически лица |
|  | 16 02 16 | Компоненти, отстранени от излязло от употреба оборудване, различно от упоменатите в  16 02 15 | **R13**  Съхраняване на отпадъци до извършването на някоя от дейностите с кодове R1 –R12, с изключе-ние на временно-то съхраняване на отпадъците на площадката на образуване до събирането им | 2 | От физически и юридически лица |

**II. Mетоди и технологии за третиране на отпадъците по видове дейности, вид и капацитет на съоръженията**

Дружеството да събира и съхранява посочените в настоящото заявление отпадъци на площадка с площ 42 кв.м., която представлява помещение за събиране и временно съхраняване в складова и производствена база (сграда с траен покрив (навес) ). Тя да се намира в ПИ 56784.525.55, което съгласно Удостоверение изх. №7000-89 от 25.02.14г. по ОУП на гр. Пловдив попада в зона „Смесена многофункционална, производствена (обслужване, складове и зеленина)”. Площадката да е разположена възможно най-близо до уличното платно (бул. Шести септември), без да се създава затруднение за движението по него, за пешеходците или за обслужването на площадката и прилежащите й сгради. Тя да е с трайна настилка - бетон, която осигурява възможност за почистване и защита на почвата от замърсяване. На площадката да има поставена табела “Събирателен пункт за излязло от употреба електрическо и електронно оборудване”, като на нея има осигурена денонощна охрана. На площадката да се осъществява дейност само по събиране и съхраняване, без третиране на отпадъците. Приемането на ИУЕЕО да се извършва в цялата продължителност на работното време на обекта.

Отпадъците да се приемат от физически и юридически лица на обособен участък за събиране на ИУЕЕО. За целта „Фитнесбул” ООД да има електронна везна, с която да се претегля количеството предаден отпадък. Отпадъчните материали да се съхраняват на обособен участък за съхранение разделно в специални контейнери. Отпадъците да се съхраняват до последващото им транспортиране до други лица, които имат разрешение за тяхното оползотворяване.

**III. Условия, при които да се извършват дейностите по третиране на отпадъци**

1. При аварийна ситуация с отпадъците да се предприемат мерките за безопасност и превантивните мерки.

**Забранява се събирането на какъвто и да било друг отпадък , освен посочените в настоящето разрешение за описаната площадка.**

При извършване на дейностите със събраните отпадъци да се предприемат следните ***превантивни мерки за сигурност:***

- При възникване на аварийна ситуация да се уведомяват съответните органи – ППО, ГЗ, Спешна медицинска помощ, МВР и др.;

* Всички работници да са инструктирани и запознати с аварийния план ;

**Забранява се:**

* Смесването на отпадъци, с други , което ще възпрепятства тяхното оползотворяване;
* Нерегламентираното изхвърляне на отпадъци;
* Изгарянето или всяко друго нерегламентирано обезвреждане , освен разрешените дейности, съгласно Закона за управление на отпадъците, действащото екологично законодателство в Република България и Директивите на ЕС;
* Предаването на събраните от физически и юридически лица отпадъци на лица, които не притежават разрешение по чл.35, ал.1, т.1 от ЗУО или комплексно разрешително, издадено съгласно Глава седма, раздел ІІ от Закона за опазване на околната среда / ЗООС/.

**Забранява се изгарянето или друго нерегламентирано обезвреждане на събраните и формираните от дейностите на площадката отпадъци .**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

1. Площадките за отпадъци да отговарят на следните изисквания:

**3.1**.Площадките за съхраняване на отпадъци да отговарят на следните изисквания:

Площадката, включена в настоящето разрешение да бъде оградена, с осигурена денонощна охрана. На площадката да бъдат обособени участъци, обозначени с кодове, съгласно Наредба 3/2004г. осигуряващи разделното събиране на отпадъците, съгласно техния вид, състав и свойства.

- Площадката, на които се разполага ИУЕЕО, да са с непропускливи покрития и да са оборудвани със съоръжения за събиране на разливи и където е целесъобразно, с утаители и съоръжения за обезмасляване.

- Площадките, на които се разполага ИУЕЕО, да са снабдени с навес или съхраняването на ИУЕЕО да се извършва в затворени контейнери. Всеки от съдовете да е маркиран с обозначителни табели, съдържащи информация за кода и наименованието на съответния отпадък, съгласно Наредба №3/2004 год., обн. ДВ бр.44 от 2004 год.

- Да са оборудвани с везни за измерване теглото на приеманото и предаваното ИУЕЕО.

Всеки вид отпадък да се съхранява разделно, в отделен контейнер, обозначен съгласно изискванията на Наредба 3/2004г., с цел недопускане на смесването им , до предаването на фирми, за последващо третиране и оползотворяване.

Методите и начините за съхраняване на отпадъците, обект на настоящето разрешение да бъдат съгласно изискванията на Закона за управление на отпадъците и подзаконовата нормативна уредба, касаеща специфичните отпадъци.

Площадката за съхраняване на ИУЕЕО да се оборудва и експлоатира съгласно Наредба за излязлото от употреба електрическо и електронно оборудване (Приета с ПМС № 256 от 13.11.2013 г., обн., ДВ, бр. 100 от 19.11.2013 г., в сила от 1.01.2014 г.). ИУЕЕО се събира и съхранява по начин който не възпрепятства повторното му използване, рециклирането и оползотворяването му.

**3.**Дейностите по третиране на отпадъци да отговарят на следните изисквания:

На територията на площадката да не се извършва друго оползотворяване и/или обезвреждане на отпадъци (по смисъла на §1, т.11 и т.13 от приложение №1 и приложение №2 от допълнителните разпоредби на ЗУО), освен тяхното събиране – R13 и временно съхранение до предаването им на други лица, притежаващи необходимите разрешителни документи по чл.35 от ЗУО. Измерването и контролирането на количествата отпадъци на площадката на „Фитнесбул” ООД, обект на настоящето разрешение да се извършват тегловно чрез: електронен кантар.

**4.** При закриването на площадката/прекратяването на дейността да се спазва проектът за рекултивация, и да се предприемат съответните мерки и технологии за закриване и за следексплоатационни дейности на площадката за третиране на отпадъци.

**5.** Да се води отчетност и да се предоставя информация съгласно изискванията на наредбата по чл. 48, ал. 1 от ЗУО.

***Решението може да се обжалва чрез РИОСВ - Пловдив пред министъра на околната среда и водите и/или административен съд Пловдив в 14 дневен срок от датата на съобщаването му на заинтересованите лица и организации по реда на АПК.***

**ТАМЕР БЕЙСИМОВ**

*Директор на РИОСВ - Пловдив*